Predkladacia správa

Ministerstvo zdravotníctva SR predkladá na rokovanie vlády SR Návrh na zmenu použitia finančných prostriedkov z výnosov lotérií a iných podobných hier účelovo určených v kapitole MZ SR na rok 2002.
Predložený materiál obsahuje zmenu riešiteľa projektov Národného programu podpory zdravia od 1. júla 2002 zo Štátneho zdravotného ústavu Slovenskej republiky Bratislava na Ústav zdravotníckych informácii a štatistiky Bratislava.
Prehodnotením potrieb hlavných odborníkov na riešenie diabetologického programu si vyžiadalo zmenu rozpočtovania finančných prostriedkov z bežných výdavkov na kapitálové výdavky. Ďalšou zmenou je rozpočtovanie finančných prostriedkov na tkaninové transplantáty vo Fakultnej nemocnici, pracovisko Ružinovská   v Bratislave a vo Fakultnej nemocnici s poliklinikou v Košiciach. Po upresnení a zaradení jednotlivých zdravotníckych zariadení došlo k zmene vo funkčnej a ekonomickej klasifikácií.  
Predkladaný materiál nemá dopad na zvýšenie štátneho rozpočtu, vplyv na zamestnanosť, na ekonomické a enviromentálne vplyvy a  ani na stav životného prostredia. 

Materiál bol zaslaný na pripomienkové konanie všetkým ústredným orgánom, ktorým  sa materiály v zmysle usmernenia zasielajú.